N a c r t 
Na temelju članka 18. Zakona o proračunu (“Narodne novine”, broj 144/21), te članka 32. Statuta Grada Jastrebarskog (“Službeni vjesnik Grada Jastrebarskog”, broj 1/18, 3/20 i 2/21) Gradsko vijeće Grada Jastrebarskog na __________ sjednici održanoj dana __________ 2026. godine, donosi,
ODLUKU O IZVRŠAVANJU PRORAČUNA
GRADA JASTREBARSKOG ZA 2027. GODINU

I. OPĆE ODREDBE

Članak 1.

Ovom Odlukom uređuju se prihodi i primici te rashodi i izdaci Proračuna Grada Jastrebarskog za 2027. godinu (dalje u tekstu: Proračun) i njihovo ostvarivanje odnosno izvršavanje, opseg zaduživanja i jamstava, upravljanje financijskom i nefinancijskom imovinom, prava i obveze korisnika proračunskih sredstava, pojedine ovlasti Gradonačelnika u izvršavanju Proračuna, te druga pitanja u vezi izvršavanja Proračuna.

II. STRUKTURA PRORAČUNA

Članak 2.
Proračun Grada Jastrebarskog za 2027. godinu se sastoji od plana za proračunsku godinu i projekcija za 2028. i 2029. godinu, a sadrži financijske planove proračunskih korisnika prikazane kroz Opći i Posebni dio i  Obrazloženje proračuna.

1. Opći dio proračuna sadrži:

· Sažetak Računa prihoda i rashoda i Računa financiranja

· Račun prihoda i rashoda i Račun financiranja iskazan prema izvorima financiranja i ekonomskoj klasifikaciji te rashode iskazane prema funkcijskoj klasifikaciji

2. Posebni dio proračuna sastoji se plana rashoda i izdataka Grada Jastrebarskog i njegovih proračunskih korisnika iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u  programe koji se sastoje od aktivnosti i projekata
3. Obrazloženje proračuna sastoji se od obrazloženja općeg dijela proračuna i obrazloženja posebnog dijela proračuna:

· Obrazloženje općeg dijela proračuna sadrži obrazloženje prihoda i rashoda, primitaka i izdataka te prikaz manjka odnosno viška proračuna
·  Obrazloženje posebnog dijela proračuna temelji se na obrazloženjima financijskih planova upravnih odjela i proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja.
Proračun Grada Jastrebarskog je konsolidiran i sadrži sve prihode, primitke, rashode i izdatke Grada  i proračunskih korisnika: Dječjeg vrtića Radost Jastrebarsko, Glazbene škole Jastrebarsko i Centra za kulturu Jastrebarsko. 
III. IZVRŠAVANJE PRORAČUNA

Članak 3.
Proračun se izvršava preko jedinstvenog računa Proračuna otvorenog u kreditnoj instituciji, na način da se svi prihodi proračuna i proračunskih korisnika uplaćuju na račun Proračuna i sva plaćanja izvršavaju s tog računa.

Stvarna naplata prihoda nije ograničena visinom prihoda planiranih u Proračunu.
Članak 4.


Sredstva Proračuna Grada Jastrebarskog osiguravaju se za financiranje poslova, funkcija i programa njegovih upravnih tijela koji su u Posebnom dijelu proračuna iskazani kao nositelji sredstava te financiranje prava primatelja sredstava Proračuna utvrđenih odredbama zakona i drugih propisa.


Proračunska sredstva smiju se koristiti samo za namjene koje su Proračunom određene i to do visine utvrđene u njegovom Posebnom dijelu.

Ako aktivnosti i projekti za koje su sredstva osigurana u Proračunu prethodne godine i proizlaze iz ugovornih obveza, nisu izvršeni ili su izvršeni u iznosu manjem od planiranog, mogu se prenijeti i izvršavati u tekućoj godini do ugovorenog iznosa.

Članak 5.

Rashodi i izdaci proračuna Grada mogu se preraspodijeliti unutar izvora financiranja opći prihodi i primici i unutar izvora financiranja namjenski primici, sukladno članku 60. Zakona o proračunu i uz prethodnu suglasnost upravnog odjela nadležnog za poslove financija.

Obrazloženi zahtjev za preraspodjelom sredstva podnosi gradonačelnik ili čelnik nadležnog upravnog tijela. 

Obrazloženi zahtjev za preraspodjelom sredstava, sukladno odredbama ovoga članka, dostavlja se upravnom odjelu nadležnom za poslove financija i mora sadržavati odgovarajuću dokumentaciju kojom se dokazuje opravdanost razloga za dodatnim sredstvima na proračunskoj stavci koja se povećava, odnosno opravdanost razloga za smanjenje sredstava na proračunskim stavkama, koji po ocjeni opravdanosti zahtjeva izrađuje Prijedlog Zaključka o preraspodjeli i upućuje ga Gradonačelniku na donošenje.

Sredstva u Proračunu ne mogu se preraspodijeliti između Računa prihoda i rashoda i Računa financiranja.

O izvršenim preraspodjelama Gradonačelnik izvještava Gradsko vijeće prilikom podnošenja polugodišnjeg i godišnjeg izvještaja o izvršenju Proračuna.

Članak 6.

Proračunski korisnici Grada smiju preuzimati obveze samo do visine i za namjene utvrđene u Posebnom dijelu Proračuna, a sredstva se odobravaju u skladu s godišnjim planom Proračuna. Usvojene Financijske planove usuglašene s odobrenim sredstvima u Posebnom dijelu Proračuna proračunski korisnici obvezni su dostaviti upravnom odjelu Grada nadležnom za poslove društvenih djelatnosti do 15. siječnja 2027. godine. 
Namjenski prihodi i primici te vlastiti prihodi i nenamjenske donacije koje proračunski korisnici ostvare uplaćuju se na jedinstveni račun Proračuna. 
Sva plaćanja unutar Gradske riznice prema dobavljačima proračunskih korisnika izvršavati će se izravno, temeljem zahtjeva proračunskih korisnika za plaćanje, putem jedinstvenog računa Proračuna.
Gradskom riznicom upravlja upravni odjel Grada nadležan za poslove financija.

Ostvarenje i utrošak vlastitih i namjenskih prihoda te nenamjenske donacije proračunskih korisnika nadzire Upravni odjel nadležan za poslove financija.

Članak 7.

Proračunski korisnici ne smiju raditi izmjene i dopune financijskog plana bez prethodno provedenih preraspodjela i/ili izmjena i dopuna proračuna Grada za izvor financiranja opći prihodi i primici, dok su izmjene i dopune financijskog plana proračunskih korisnika za ostale izvore financiranja (namjenski prihodi i primici te vlastiti prihodi) moguće uz prethodnu suglasnost upravnog tijela Grada nadležnog za poslove financija. 

Članak 8.

Gradonačelnik Grada Jastrebarskog odgovoran je Gradskom vijeću Grada Jastrebarskog za planiranje i izvršenje Proračuna, a o čemu ga izvještava na način propisan Zakonom.

Gradonačelnik ima pravo obustaviti izvršenje akata o korištenju proračunskih sredstava koja nisu u skladu sa Zakonom ili Proračunom.

IV. ISPLATA SREDSTAVA IZ PRORAČUNA

Članak 9.


Svaki rashod i izdatak iz Proračuna mora se temeljiti na vjerodostojnoj knjigovodstvenoj ispravi, kojom se dokazuje obveza plaćanja.


Svaka isplata ili doznaka sredstava iz Proračuna treba za podlogu imati naredbu nalogodavca kojom se određuje obvezatnost isplate i njezina visina.

Nalogodavac za izvršenje Proračuna je gradonačelnik. 

Pročelnik upravnog odjela prema nadležnosti u Posebnom dijelu Proračuna mora prije isplate provjeriti i potvrditi potpisom pravni temelj i visinu isplate koja proizlazi iz knjigovodstvene isprave te se ista ovjerava sukladno internoj proceduri o kretanju i ovjeri knjigovodstvenih isprava.

Plaćanje predujmom moguće je samo iznimno i na temelju prethodne suglasnosti gradonačelnika. 

U slučaju da tijekom godine raspoloživa novčana sredstva na računu ne budu dovoljna za podmirivanje dospjelih obveza Gradonačelnik može donijeti Odluku o prioritetnim plaćanjima sukladno zakonskim propisima. 
V. PRORAČUNSKA ZALIHA 
Članak 10.

Za raspolaganje neraspoređenim sredstvima do visine proračunske zalihe u Posebnom dijelu Proračuna ovlašćuje se Gradonačelnik. Sredstva za proračunsku zalihu osigurana su u Posebnom dijelu Proračuna za 2027. godinu, razdjel Gradsko vijeće i Gradonačelnik, program Izvršna i zakonodavna tijela, aktivnost Tekuća zaliha proračuna u iznosu od 10.000,00 €.
O korištenju sredstava iz stavka 1. ovog članka Gradonačelnik izvješćuje Gradsko vijeće tromjesečno.

Sredstva proračunske zalihe ne mogu se koristiti za pozajmljivanje.
VI. ZADUŽIVANJE I DAVANJE JAMSTAVA
Članak 11.

Grad se može kratkoročno zaduživati uzimanjem kredita ili zajmova kod poslovnih banaka i drugih kreditnih institucija ili okvirnog kredita kod poslovne banke kod koje ima otvoren račun najduže do 12 mjeseci, bez mogućnosti daljnjeg reprograma ili zatvaranja postojećih obveza po kratkoročnim kreditima ili zajmovima uzimanjem novih kratkoročnih kredita. 
Grad se može kratkoročno zaduživati samo u svrhu premošćivanja jaza nastalog zbog različite dinamike priljeva sredstava i dospijeća obveza te se ovlašćuje Gradonačelnika za uzimanjem kratkoročnog kredita do ukupnog iznosa od 5.000.000,00 €.  
U 2027. godini Grad Jastrebarsko može se dugoročno zadužiti uzimanjem bankarskog kredita za financiranje kapitalnog projekta K518114: Izgradnja rotora s rekonstrukcijom dijela ulice T.E. Bakača, Mirni put i trga Lj. Babića u iznosu od 1.000.000,00 €.

Očekivani iznos ukupnog duga po preuzetim dugoročnim kreditnim zaduženjima Grada Jastrebarskog na kraju proračunske 2027. godine iznosi 18.405.620,17 €, od toga dug po postojećim kreditima iznosi 17.405.620,17 €, a dug za zaduženje iz prethodnog stavka 1.000.000,00 €.“

Tekuće otplate glavnice duga, iskazane u Računu zaduživanja-financiranja Proračuna za 2027. godinu u iznosu od 1.520.800,00 €, te pripadajuće kamate po preuzetim zaduženjima imaju u izvršavanju Proračuna prednost pred ostalim izdacima.
IV. UPRAVLJANJE IMOVINOM

Članak 12.


Imovina Grada Jastrebarskog jest financijska i nefinancijska imovina u njegovom vlasništvu, a upravljanje imovinom u vlasništvu Grada Jastrebarsko obavlja se u skladu s odredbama Zakona i aktima Grada.
Članak 13.


Raspoloživim novčanim sredstvima na računu Proračuna upravlja Gradonačelnik. Novčana sredstva mogu se polagati u Hrvatsku narodnu banku, kreditnu instituciju te ulagati u vrijednosne papire poštujući načela sigurnosti, likvidnosti i isplativosti ulaganja na temelju Odluke koju donosi Gradonačelnik. 


Ovlašćuje se Gradonačelnik Grada Jastrebarskog da u skladu sa stavkom 1. ovog članka donosi Odluke o raspolaganju raspoloživom novčanim sredstvima na računu Proračuna Grada do ukupnog iznosa od 5.000.000,00 €, sukladno tržišnim uvjetima i s povratom najkasnije do 31. prosinca 2027. godine. 


Ovlašćuje se Gradonačelnik Grada Jastrebarskog na zaključivanje ugovora pod uvjetima utvrđenim stavkom 1. i 2. ovog članka.

Prihodi od upravljanja raspoloživim novčanim sredstvima prihodi su Proračuna Grada Jastrebarskog.

Članak 14.

Ovlašćuje se gradonačelnik Grada Jastrebarskog da poduzima radnje i aktivnosti te s tim u vezi potpisuje ugovore o dodjeli bespovratnih sredstava kojima se odobrava sufinanciranje projekata Grada Jastrebarskog iz fondova i programa Europske unije te drugih tijela državne uprave i jedinica područne (regionalne) samouprave, kao i preuzima obvezu osiguravanja vlastitih sredstava u proračunu Grada Jastrebarskog za sufinanciranje istih, pojedinačne vrijednosti preko iznosa propisanog člankom 44. stavkom 4. alineja 5. Statuta Grada Jastrebarskog („Službeni vjesnik Grada Jastrebarskog“ broj 1/18, 3/20 i 2/21.
VIII. OTPIS, DJELOMIČAN OTPIS, PRODAJA, ODGODA I OBRAČNO PLAĆANJE DUGA  
Članak 15.
Otpis, djelomičan otpis, prodaja, odgoda i obročno plaćanje duga koja se odnose na nejavna davanja, izuzev onih s osnove naknade za koncesije, provodi se na način i pod uvjetima utvrđenim posebnim zakonskim i podzakonskim propisima. 

Članka 16.


Javna davanja su sva davanja koja su kao javna davanja utvrđena općim poreznim aktom, te se na ista primjenjuju mjerodavni zakonski propisi.
IX. ZAVRŠNE ODREDBE

Članak 17.

Ova Odluka objavit će se u  "Službenom vjesniku Grada Jastrebarskog", a stupa na snagu  1. siječnja 2027. godine. 

KLASA: 

URBROJ: 

Jastrebarsko,  2026. 

                                                                                                                  PREDSJEDNIK
        GRADSKOG VIJEĆA GRADA JASTREBARSKOG

Velimir Kokot, dipl.ing. 
